**Tárgy: Tanyagondnoki Szolgálat körzethatárainak elfogadása, SZMSZ módosítása, szakmai program elfogadása**

**ELŐTERJESZTÉS**

**Csemő Község Képviselő-testületének**

**2023. március 21-én tartandó ülésére**

**Tisztelt Képviselő-testület!**

A január 31-én megtartott testületi ülésen döntést hoztunk a III. sz. tanyagondnoki szolgálat megszüntetéséről.

A megszüntetéssel kapcsolatban módosítottuk a tanyagondnoki szolgálatokról szóló rendeletet, a pénzbeli és természetbeni szociális támogatások rendszeréről és gyermekvédelmi ellátásokról szóló rendeletet, valamint az Önkormányzat Szervezeti és Működési szabályzatáról szóló rendelet függelékét.

A szolgálatok működési engedélyezését és nyilvántartásba történő bejegyzését végző Pest Vármegyei Kormányhivatal Gyámügyi és Igazságügyi Főosztálya részére megküldtük a megszüntetéshez, illetve a másik két tanyagondnoki szolgálat működési területének módosításához szükséges dokumentumokat.

A főosztályvezető telefonon történt megkeresése során elmondta, hogy ragaszkodniuk kell a körzetenkénti 400 fős létszámkorláthoz, ezért kérte a két tanyagondnoki körzet ellátási területének módosítását.

A körzethatárok ismételt módosítása miatt szükséges a Csemő Község Önkormányzatának Szervezeti és Működési Szabályzatáról szóló 3/2023. (II. 02.) számú rendelet 1. sz. függelékének módosítása a mellékletben foglaltak szerint.

A Szervezeti és Működési Szabályzat egyéb rendelkezései változatlan tartalommal hatályukban fennmaradnak.

A körzethatár-módosítás miatt szükséges a tanyagondnoki szolgálatról szóló 3/2023. (II. 02.) rendelet módosítása is.

A rendelet 2. §-a helyébe az alábbi rendelkezés lép:

„A tanyagondnoki szolgálat ellátási területe:

-I**. sz. Tanyagondnoki Szolgálat: Fő út, Alsóerdő dűl,ő, Ceglédi út, Mikebudai út, Matusz dűlő.**

**-II. sz. Tanyagondnoki Szolgálat: Balla dűlő, Dobi dűlő, Ereklyés út, Határ út, Irsai út, Mizsei út, Parti dűlő, Pesti út.**

A rendelet egyéb rendelkezései változatlan tartalommal hatályukban fennmaradnak.

A módosított körzethatárok indokolják, hogy a szolgálatok szakmai programja is felülvizsgálatra kerüljön.

Sem stratégiailag, sem szakmailag nem szükséges újrafogalmazni a tartalmat, csupán a demográfiai adatok kerültek aktualizálásra, de új határozat szükséges az elfogadásukhoz.

**…/2023. (03. 21.) határozat**

Csemő Község Önkormányzatának Képviselő-testülete az I., és II. számú Tanyagondnoki Szolgálat szakmai programját megtárgyalta és elfogadta.

A szakmai programok teljes szövegét e határozat melléklete tartalmazza.

Kérem a Tisztelt Képviselőket, hogy az előterjesztést megtárgyalni, a módosított szakmai programot és az egységes szerkezetű rendeletet, illetve az SZMSZ 1. sz. függelékének módosítását elfogadni szíveskedjenek.

Csemő, 2023. március 14.

Dr. Lakos Roland

polgármester